# data[].attributes.body
Ομαδική κινητικότητα στο Centro de Educación Permanente "Alto Guadalquivir" - Úbeda, Ισπανία

# data[].attributes.attachment_caption
Προετοιμαζόμαστε για την κινητικότητα!

# data[].attributes.body
Ομαδική κινητικότητα εκπαιδευόμενων στο CPIA Alessandro Lala (Napoli)

# data[].attributes.attachment_caption
Λίγο πριν αρχίσουν όλα...  Αεροδρόμιο Ηρακλείου 9/3/25

# data[].attributes.body
2η ομαδική κινητικότητα του ΣΔΕ Ηρακλείου, στο πλαίσιο Erasmus+, 10-15/3/2025

Προορισμός: Βαρκελώνη

Σχολείο: Escuela oficial de idiomas Esplugues

Από τους συμμετέχοντες εκπαιδευόμενους:

Ελένη Βασιλειάδη

Ελένη Παπαγιάννη

Πωλίνα Καπελλάκη

Μαρία Σχοιναράκη

Γιάννη Γεωργιάδη

Χάρη Φραγκιαδάκη

Blerina Tosku

Και τους εκπαιδευτές:

Μάνο Γαρεφαλάκη

Ελένη Λεμπιδάκη

Un beso ❤️

# data[].attributes.attachment_caption
Όλη η ομάδα πριν την αναχώρηση 

# data[].attributes.headline
Μια ημέρα πριν την αναχώρηση...

# data[].attributes.subject
Μια ημέρα πριν την αναχώρηση...

# data[].attributes.body
Οι τελευταίες λεπτομέρειες πριν την αναχώρηση! Έγγραφα, τηλέφωνα, εφαρμογές που πρέπει να κατέβουν στα κινητά...!

Νάπολη ερχόμαστε!

# data[].attributes.attachment_caption
Λίγο πριν πετάξουμε στους αιθέρες!

# data[].attributes.body
☁️ Κυριακή 09/02/2025

Η πρώτη ομαδική κινητικότητα στο πλαίσιο του προγράμματος Erasmus+ με προορισμο τη Νάπολη 🇮🇹 και το σχολείο CPIA Alessandro Lala είναι πλέον γεγονός!

🛫 Ξεκινήσαμε από το Ηράκλειο στις 11.35 και αφού πήραμε δύο αεροπλάνα και δύο τρένα φτάσαμε το βράδυ στην πρωτεύουσα της Καμπάνιας.

😲 Τα αναπάντεχα δεν έλειψαν μιας και έπρεπε να αλλάξουμε αεροπλάνο στην Αθήνα λόγω βλάβης, και μετά έπρεπε να τρέξουμε μαραθώνιο με τις βαλιτσούλες μας για να προλάβουμε το τρένο!

Τέλος καλό όλα καλά. Η εβδομάδα ξεκινά!

Τα φιλιά μας!

Buonanotte 😘

💚Αγγελική Καρακωνσταντάκη (εμείς τη λέμε πλέον Angela!)

🩵Δέσποινα Ζερβάκη

💜Χρυσή Γιαννακάκη

💙Ελευθερία Μανωλιτσάκη

❤️Αργυρώ Στρατηδάκη και

🧡Ολυμπία Οικονομάκη

μαζί με τις εκπαιδεύτριες

💛Λένα Τσαγκουρνή & 🩷Εύη Βατάλη

#erasmus

#ΣΔΕηρακλειου

#sdeirakleiou

#cpiaalessandrolala

# data[].attributes.attachment_caption
Η πρώτη ημέρα στη Νάπολη 💙

# data[].attributes.body
☀️ Δευτέρα 09/02/2025

Η εβδομάδα ξεκίνησε με μια πρώτη επαφή με το ιστορικό κέντρο της Νάπολης.

🗣️ Κάθε μέλος της ομάδας είχε αναλάβει να προετοιμάσει και να παρουσιάσει ένα από τα αξιοθέατα της πόλης, κάνοντας την εμπειρία πιο διαδραστική και διασκεδαστική.

Πριν το σχολείο φάγαμε παραδοσιακή ναπολιτάνικη πίτσα 🍕. Το μάθημα ξεκίνησε με μια παρουσίαση της ιστορίας της Νάπολης και της περιοχής Bagnoli όπου βρίσκεται το παράρτημα του CPIA Alessandro Lala από τον εκπαιδευτικό Luca Rossano.

Στη συνέχεια δοκιμάσαμε παραδοσιακές τοπικές λιχουδιές και προσφέραμε αντίστοιχα κρητικά προϊόντα.

Η βραδιά έκλεισε με χορό και τραγούδι από διάφορες χώρες!

Grazie mille CPIA Alessandro Lala!

# data[].attributes.body
☀️ Τρίτη 11/02/2025

Ξεκινήσαμε τη μέρα μας με μία επίσκεψη πολιτιστικού και ιστορικού ενδιαφέροντος στην υπόγεια Νάπολη (Napoli sotteranea).

Το απόγευμα η ομάδα των εκπαιδευόμενων παρακολούθησε το πρώτο μάθημα ιταλικών. Τα κορίτσια έμαθαν το αλφάβητο, βασικές εκφράσεις και τους αριθμούς.

Όλες πέρασαν το μάθημα με άριστα 😃!

🍝 Η βραδιά έκλεισε σε trattoria στο ιστορικό κέντρο όπου απολαύσαμε τοπικά ορεκτικά και κυρίως πιάτα με ζυμαρικά.

A presto!🌹

# data[].attributes.body
☀️ Τετάρτη 12/02/2025

Η μέρα ξεκίνησε με τη βιωματική δραστηριότητα "Πώς μετακινούμαστε με το μέτρο". Αφού καταφέραμε να μην χαθούμε (!) φτάσαμε στο Αρχαιολογικό Μουσείο της Νάπολης, προετοιμάζοντας έτσι και την αυριανή μας επίσκεψη στην Πομπηία.

Οι εκπαιδευόμενοι από το CPIA Alessandro Lala και οι εκπαιδευτικοί μας συνόδευσαν και μας ξενάγησαν στις αίθουσες του μουσείου. Μέσα από τα εκθέματα του μουσείου μάθαμε για το ελληνικό παρελθόν της Νάπολης και είδαμε διάσημα εκθέματα της ρωμαϊκής τέχνης.

Η βραδιά έκλεισε με παραδοσιακή ναπολιτάνικη πίτσα, ιταλικό gelato🍦και limoncello🥂.

Salute!

# data[].attributes.body
🌤️Πέμπτη 13/02/2025

Η μέρα μας στην Ιταλία ξεκινάει πάντα με έναν καφέ espresso! ☕

Ξεκινήσαμε πολύ πρωί από την piazza Garibaldi με προορισμό τον αρχαιολογικό χώρο της Πομπηίας για ένα ταξίδι στον χρόνο.

Ο ξεναγός μας, ο κύριος Στάθης, μας διηγήθηκε την ιστορία της πόλης, πώς ξεκίνησε και πώς κατέληξε μετά την έκρηξη του ηφαιστείου το 79 μ.Χ.🌋

Μας εντυπωσίασαν τα ευρήματα των αρχαιολογικών ανασκαφών και η ρυμοτομία της πόλης.

Επιστρέψαμε το μεσημέρι στη Νάπολη για λίγα ψώνια και ξεκούραση και το βράδυ φάγαμε με τον διευθυντή του CPIA Alessandro Lala σε παραδοσιακή πιτσαρία στο ιστορικό κέντρο της πόλης.

👮‍♂️Το αστείο της ημέρας... μας σταμάτησαν στο δρόμο για εξακρίβωση στοιχείων... Ποιός ξέρει τι σκέφτηκαν οι αστυνομικοί βλέποντας μια γελαστή και θορυβώδη παρέα γυναικών στο κέντρο της πόλης; 🤣

Un bacione ❣️

# data[].attributes.body
🌧️ Παρασκευή 14/02/2025 💙

Η ημέρα ήταν βροχερή όμως αυτό δε μας πτόησε!

Γιόρτασαμε τον Άγιο Βαλεντίνο στο φημισμένο εστιατόριο Mimì alla Ferrovia και απολαύσαμε εξαιρετικά πιάτα!

Μετά το γεύμα μας ξεκινήσαμε για το σχολείο στο Bagnoli όπου παρακολουθήσαμε ένα βιωματικό μάθημα τεχνολογίας για το ηλεκτρικό ρεύμα.

Στη συνέχεια, στο μάθημα της γλώσσας, χωριστήκαμε σε ζευγάρια και παίξαμε ένα παιχνίδι χρησιμοποιώντας κοινές λέξεις σε ιταλικά και ελληνικά.

Τα κορίτσια έλαβαν τα πιστοποιητικά τους και ένα δώρο από τους "συνεκπαιδευόμενούς" τους. Αναχωρήσαμε με την ελπίδα να συναντηθούμε ξανά!

Arrivederci CPIA Alessandro Lala!

Grazie mille ❤️

# data[].attributes.attachment_caption
Λίγο πριν την πτήση της επιστροφής...

# data[].attributes.body
⛈️ Σάββατο 15/02/2025

Η ημέρα της επιστροφής...η Νάπολη μας αποχαιρέτησε με βροχή.

Νωρίς το πρωί πήραμε το τρένο με προορισμό τη Ρώμη προκειμένου να πάρουμε την πτήση της επιστροφής για την Ελλάδα.

Κάναμε τον απολογισμό της εβδομάδας και όλα τα κορίτσια δήλωσαν ικανοποιημένες και πολύ γεμάτες από εμπειρίες.

🤣🤣Για να ταξιδέψουν έπρεπε να υποχρεωτικά να παίξουν το παιχνίδι γνώσεων για την Πομπηία μέσω της εφαρμογής kahoot! 🤣🤣.

Με αυτό τον τρόπο κάναμε μια μικρή επανάληψη της επίσκεψής μας στον αρχαιολογικό χώρο της Πομπηίας.

💕💕Ευχαριστούμε όλα τα κορίτσια για τη συμμετοχή, τον ενθουσιασμό και τη θετική διάθεση όλη την εβδομάδα.

Buon ritorno!

# data[].attributes.body
Το πρόγραμμα ξεκίνησε επίσημα!!!

Αφού ξεκουραστήκαμε και ανακτήσαμε δυνάμεις έπειτα από ένα μεγάλης διάρκειας ταξίδι, βγήκαμε να γνωρίσουμε την πόλη που θα μας φιλοξενούσε για τις επόμενες ημέρες ☺️

Παρέα με τους ισπανούς καθηγητές, περιηγηθήκαμε στον λόφο Μοντζουίκ για να απολαύσουμε τη θέα της πόλης από ψηλά!

Στη διαδρομή μας χορτάσαμε από όμορφες εικόνες στο εθνικό μουσείο τέχνης, στους κρεμαστούς κήπους, στην Plaza de España και από νόστιμες τοπικές γεύσεις 🥙

Το απόγευμά μας το περάσαμε στο σχολείο, όπου μας υποδέχτηκαν όλοι τους εγκάρδια. Γνωριστήκαμε με καθηγητές και μαθητές μέσα στις τάξεις, αλληλεπιδράσαμε στο μάθημα των αγγλικών και μετά από τραγούδι, χορό και κρητικά εδέσματα που τους προσφέραμε, ανανεώσαμε το ραντεβού μας για την επόμενη φορά!

Muchas gracias 🙏

# data[].attributes.body
🎬 Ακολουθώντας τα βήματα του Antoni Gaudí, ξεκινήσαμε τη μέρα μας με επίσκεψη στο Park Guell. Σε ένα εξαίρετο περιβάλλοντα χώρο πρασίνου, θαυμάσαμε τον περίτεχνο διάκοσμο στα, φυσικά και μη, έργα του Καταλανού αρχιτέκτονα!

🦘Η συνέχεια περιελάμβανε μια ακόμα εκπαιδευτική περιήγηση, στο ζωολογικό πάρκο της Βαρκελώνης! Θαυμάσαμε καμηλοπαρδάλεις, βύσσωνες και ιπποπόταμους μέχρι φλαμίνγκο, γαζέλες και πολύχρωμα Μακάο!

🌇 Η δύση του ηλίου, μας βρήκε στην Barceloneta, ενώ σε όλη μας την διαδρομή φωτογραφίσαμε πολλά αξιοθέατα της πόλης, μεταξύ άλλων το άγαλμα του Κολόμβου, το Torre Mirrador, τα κτίρια στη γειτονιά Gracia και πολλά άλλα!

Un abrazo 🤗

# data[].attributes.body
Αισίως έχουμε φτάσει στην ημέρα που νιώθουμε περισσότερο οικεία με το νέο αυτό μέρος και τις συνήθειες των ανθρώπων.

Το εκπαιδευτικό πρόγραμμα της ημέρας έχει ως αφετηρία το μουσείο του Ισπανού καλλιτέχνη, Pablo Picasso. Για να έρθουν οι εκπαιδευόμενοι πιο κοντά με τον ζωγράφο και τα έργα του, καθώς και να αυξήσουν την δημιουργικότητα και την φαντασία τους, χρησιμοποιήθηκε η τεχνική "visual thinking" με έναν πίνακα της επιλογής τους 🖼️

Στη συνέχεια περιηγηθήκαμε στο ιστορικό κέντρο, στη γοτθική συνοικία, στην περίφημη La Rambla, στην αγορά La Boqueria και σαν γνήσιοι "τουρίστες" φωτογραφηθήκαμε στον καθεδρικό ναό και το δημαρχείο και δοκιμάσαμε turron και bocadillos 🥖

🐧 Αργότερα μέσα στην ημέρα, η επίσκεψη μας στο ενυδρείο μας προσέφερε μια μοναδική ευκαιρία για μάθηση και παρατήρηση του θαλάσσιου οικοσυστήματος 🦈

Η μέρα μας ολοκληρώνεται με επίσκεψη στο σχολείο, όπου μας περίμεναν οι εκπαιδευόμενοι δύο τμημάτων για να γνωριστούμε και να επικοινωνήσουμε στα αγγλικά μέσα σε ένα φιλικό και φιλόξενο κλίμα συνοδεία παραδοσιακών tapas ✔️

# data[].attributes.body
Η τέταρτη ημέρα του εκπαιδευτικού προγράμματος σχεδιάστηκε με γνώμονα την ενθάρρυνση της αυτονομίας και της εξατομικευμένης μάθησης. Παρέχοντας μεγαλύτερη ευελιξία, δόθηκε στα μέλη της ομάδας η δυνατότητα να επιλέξουν ελεύθερα πως θα περνούσαν τον χρόνο τους με βάση αυτά που τους ενδιέφεραν περισσότερο.

Αυτό είχε ως αποτέλεσμα μια ποικιλία εμπειριών. Κάποιοι συμμετέχοντες, λάτρεις του ποδοσφαίρου, επέλεξαν να επισκεφθούν το θρυλικό γήπεδο της Μπαρτσελόνα, το Camp Nou, άρρηκτα συνδεδεμένο με την κουλτούρα της Ισπανίας, ενώ άλλοι προτίμησαν να εξερευνήσουν τον λόφο Tibidabo, ο οποίος φιλοξενεί τον καθολικό ναό της Ιερής Καρδιάς (Templo del Sagrado Corazón) και προσφέρει εντυπωσιακή θέα στην πόλη της Βαρκελώνη.

Το απόγευμα περιηγηθήκαμε στο κέντρο της πόλης και θαυμάσαμε μερικά ακόμα αριστουργήματα του Antoni Gaudí, όπως Casa Batlló και La Pedrera, στη διάσημη λεωφόρο Passeig de Gràcia.

🇪🇸

# data[].attributes.body
Η επίσκεψη στη Sagrada Família, την εμβληματική βασιλική της Βαρκελώνης, σχεδιασμένη από τον Αντόνι Γκαουντί, με στοιχεία γοτθικής και αρτ νουβό αρχιτεκτονικής, ήταν ένας ιδανικός τρόπος για να ολοκληρωθεί το εκπαιδευτικό μας πρόγραμμα. Είχαμε την ευκαιρία παρέα με τους Ισπανούς καθηγητές, να θαυμάσουμε την εντυπωσιακή πρόσοψη, τους ψηλούς πύργους και τα περίτεχνα βιτρό παράθυρα, στον γεμάτο χριστιανικούς συμβολισμούς ναό.

🏫 Η τελευταία πράξη παίχτηκε στο σχολείο, σε μια όμορφη εκδήλωση όπου παρουσιάσαμε το ΣΔΕ Ηρακλείου και τον ρόλο του στην τοπική κοινωνία, καθώς και την Κρήτη ως έναν ιδανικό προορισμό για ποικίλες δράσεις. Ήταν μια ευκαιρία να αναδειχθεί η αξία του προγράμματος Erasmus+ και οι δυνατότητες που προσφέρει. Η παράδοση των πιστοποιητικών επισφράγισε την ολοκλήρωση του προγράμματος και αναγνώρισε την προσπάθεια και τη συμμετοχή των εκπαιδευόμενων 🎓

# data[].attributes.headline
Τίτλοι τέλους 

# data[].attributes.subject
Τίτλοι τέλους 

# data[].attributes.body
Την τελευταία μας ημέρα, μιας και η πτήση μας ήταν νυχτερινή, την εξαντλήσαμε σε μουσεία, βόλτες και κάποιες τελευταίες αγορές για τους αγαπημένους μας και για προσωπικά ενθύμια.

Φεύγουμε, έχοντας καταγράψει γύρω στα 80 χιλιόμετρα με τα πόδια και χρησιμοποιήσει όλα τα μεταφορικά μέσα της πόλης, γεμάτοι γνώσεις, εμπειρίες, γέλια, εικόνες, γεύσεις, δώρα, υλικά και μη, τα οποία θα αποτελέσουν το κίνητρο μας για την αυριανή ημέρα.

Οι όποιες, ελάχιστες, δυσκολίες συναντήσαμε, αποτέλεσαν αφορμή για βελτίωση της προσαρμοστικότητας και της λήψης απόφασης. Άλλωστε είχε φανεί από την αρχή, ότι τα πράγματα θα κυλούσαν ομαλά και αβίαστα, και τώρα που είμαστε πίσω στην Κρήτη το επιβεβαιώνουμε.

❤️💛❤️

# data[].attributes.attachment_caption
Οι εμβληματικοί πύργοι στο κέντρο της Μπολόνια 

# data[].attributes.body
Ομαδική κινητικότητα εκπαιδευομένων στο CPIA 2 metropolitano di Bologna "Eduard C. Lindeman".

# data[].attributes.attachment_caption
Λίγο πριν αναχωρήσουμε για Μπολόνια 🇮🇹

# data[].attributes.body
☀️Κυριακή 06/04/2025

Η τρίτη ομαδική κινητικότητα εκπαιδευομένων του ΣΔΕ Ηρακλείου ξεκινά!

Προορισμός μας η Μπολόνια και το σχολείο CPIA 2 metropolitano di Bologna "Eduardo C. Lindeman".

Οι συμμετέχοντες εκπαιδευόμενοι σε αυτή την κινητικότητα είναι οι:

Από το ΣΔΕ Ηρακλείου

🌷Βάσω Καγιαλή

🌷Γωγώ Καζαντζάκη

Από το παράρτημα ΣΔΕ Αγίων Δέκα

🌻Ανδρέας Ξυλούρης

🌻Γιώργος Καραταράκης

Από το παράρτημα ΣΔΕ Καστελίου

🌹Νίκος Βλαστός

🌹Μανώλης Βουρεξάκης

Και οι συνοδοί:

🌺Μάνθος Παρασυρης

🌺Λένα Τσαγκουρνή

Buοn viaggio! 🛫

# data[].attributes.body
☀️ Δευτέρα 07/04/2025

🚶🚶Η εβδομάδα στην Μπολόνια ξεκίνησε με μια μικρή περιήγηση στην πόλη και ανάβαση στο λόφο Guardia. Εκεί επισκέφτηκαμε την εκκλησία Santuario Madonna di San Luca όπου βρίσκεται η ιερή εικόνα της Παρθένου Μαρίας του Αγίου Λουκά.

Στη συνέχεια, οι πιο τολμηροί, κατέβηκαν από το λόφο με τα πόδια, περνώντας από τη στοά με τις 666 καμάρες, την πιο μεγάλη στοά στον κόσμο.

👌Όπως στις προηγούμενες κινητικότητες, έτσι και σε αυτή καθε μέλος της ομάδας ανέλαβε να προετοιμάσει και να παρουσιάσει ένα από τα αξιοθέατα της πόλης.

🤗🤗Το απόγευμα επισκέφτηκαμε το σχολείο CPIA 2 metropolitano di Bologna "Eduard Lindeman". Οι εκπαιδευόμενοι γνώρισαν τους μαθητές του σχολείου, συμμετείχαν σε δραστηριότητες γλωσσικές και έμαθαν για τις χώρες καταγωγής των μαθητών του CPIA και τους λόγους που τους οδήγησαν στην Ιταλία. Με τη σειρά τους οι εκπαιδευόμενοι του ΣΔΕ Ηρακλείου, παρουσίασαν πιάτα της Κρητικής κουζίνας και σημαντικά στοιχεία της ιστορίας της Κρήτης.

🫶Ευχαριστούμε πολύ τους καθηγητές Mattia και Alessandra που μας υποδέχτηκαν στις τάξεις τους!

# data[].attributes.body
☀️Τρίτη 08/04/2025

🚊Η μέρα μας ξεκίνησε με μια εκδρομή με το τρένο στη γραφική Modena. Περιηγηθήκαμε στο ιστορικό κέντρο της πόλης και θαυμάσαμε την ιδιαίτερη αρχιτεκτονική και τα όμορφα κτήρια. Επισκέφτηκαμε την τοπική αγορά όπου μας συνεπήραν οι γεύσεις και τα αρώματα από τα τοπικά, και όχι μόνο, προϊόντα! Στην αγορά υπάρχουν επίσης πολλά παραδοσιακά εργαστήρια που παρασκευάζουν κάθε λογής τορτελίνι.

🖼️Επιστρέψαμε στη Μπολόνια και μαζί με εκπαιδευτικούς και εκπαιδευόμενους από το CPIA 2 metropolitano di Bologna "Eduard C. Lindeman" επισκέφτηκαμε το ινστιτούτο ΜΑST, έναν χώρο Τεχνολογίας, Τέχνης και Καινοτομίας. Εκεί, είχαμε τη δυνατότητα να ξεναγηθούμε στην περιοδική έκθεση φωτογραφίας με θέμα την βιομηχανία και την εργασία. Η έκθεση αποτελείται από μια επιλογή έργων που έχουν σκοπό να καταγράψουν την επίδραση της εργασίας στην κοινωνία και στο περιβάλλον. Τα εκθέματα και το βαθύτερο νόημά τους προβλημάτισαν τους εκπαιδευόμενους για την επιρροή (άλλοτε θετική και άλλοτε αρνητική) της εργασίας στη ζωή μας.

🍝Το βράδυ δειπνήσαμε σε ένα εστιατόριο με παραδοσιακές γεύσεις από την περιοχή της Ιταλίας Puglia.

Buonanotte!

# data[].attributes.attachment_caption
Μια υπέροχη μέρα στη Φλωρεντία ❤️

# data[].attributes.body
☀️Τετάρτη 09/04/2025

💠Η σημερινή μέρα ήταν αφιερωμένη στην τέχνη και τον πολιτισμό. Επιβιβαστήκαμε στο τρένο και σε λιγότερο από μία ώρα βρεθήκαμε στη μαγευτική Φλωρεντία.

🏞️Όλοι έμειναν άφωνοι από τη μεγαλοπρέπεια των ναών και των κτιρίων αλλά και από την παρουσία της τέχνης σε όλα τα σημεία της πόλης. Χαθήκαμε στο ιστορικό κέντρο και απολαύσαμε ένα ιταλικό aperitivo με θέα τον ποταμό Arno.

Γελάσαμε πολύ, γεμίσαμε εικόνες και το βράδυ επιστρέψαμε στη Μπολόνια για μια νυχτερινή βόλτα θαυμάζοντας για άλλη μια φορά την πόλη με τις στοές...

# data[].attributes.body
☀️Πέμπτη 10/04/2025

Η Πέμπτη περιελάμβανε ένα πλήρες βιωματικό μάθημα ιστορίας, τέχνης και πολιτισμού στο ιστορικό κέντρο της Μπολόνια.

Ο συνάδελφος εκπαιδευτικός Mattia Fino, σε άπταιστα ελληνικά, οργάνωσε μια περιήγηση στην πόλη και μας διηγήθηκε της ιστορίας της αντίστασης των κατοίκων ενάντια στους Ναζί.

⛪⛪⛪⛪⛪⛪

Επισκεφθήκαμε επίσης το ναό Santo Stefano, που είναι επίσης γνωστός ως sette chiese (επτά εκκλησίες) καθώς αποτελεί ένα σύμπλεγμα από επτά ναού

🍦Δοκιμάσαμε χειροποίητο παγωτό και συνεχίσαμε την περιήγηση στη φοιτητική γειτονιά της πόλης με τα πολυάριθμα μπαρ και εστιατόρια.

Η δραστηριότητα αυτή μας έδωσε τη δυνατότητα να ανακαλύψουμε κρυμμένα μυστικά της πόλης και να μάθουμε στο πεδίο το πλούσιο ιστορικό παρελθόν της.

# data[].attributes.body
☀️ Παρασκευή 11/04/2025

Έφτασε η τελευταία ημέρα της εβδομάδας...

Για άλλη μια φορά βρεθήκαμε στο σχολείο για ένα μάθημα...μουσικής! Οι εκπαιδευόμενοι από το σχολείο μας έμαθαν για το μήνυμα του γνωστού τραγουδιού Bella Ciao και τραγούδησαν μαζί με τους εκπαιδευόμενους του CPIA! Στη συνέχεια παρουσίασαν τοπικά τραγούδια της Κρήτης και έδειξαν τα βήματα τοπικών κρητικών χορών.

Οι οικοδεσπότες μας εκπαιδευόμενοι από διάφορες χώρες έφεραν παραδοσιακά γλυκά και φαγητά και είχαν επίσης την ευκαιρία να δοκιμάσουν τα τοπικά προϊόντα που είχαμε φέρει από την Κρήτη.

Όλοι δήλωσαν ενθουσιασμένοι και ανυπομονούν να έρθουν στην Κρήτη για μια ανάλογη ομαδική κινητικότητα.

Οι συμμετέχοντες έλαβαν τα πιστοποιητικά τους και ο διευθυντής του CPIA 2 Metropolitano di Bologna Emilio Porcaro έλαβε ως δώρο από το Σχολείο Δεύτερης Ευκαιρίας Ηρακλείου αντίγραφο του δίσκου της Φαιστού.

Η βραδιά μας έκλεισε με τι άλλο;

Μα με ένα δροσιστικό aperitivo!

Grazie mille CPIA 2 Metropolitano di Bologna!

# data[].attributes.attachment_caption
Φεύγουμε με την πρώτη πρωινή πτήση!

# data[].attributes.body
Κυριακή 14/12/2025

Λίγο πριν φύγει το 2025, οργανώθηκε η πρώτη ομαδική κινητικότητα με ενήλικες εκπαιδευόμενους του ΣΔΕ Ηρακλείου για το σχολικό έτος 2025-2026.

Προορισμός μας αυτή η φορά η όμορφη πόλη της Ανδαλουσίας Úbeda και το σχολείο ενηλίκων CEPER "Alto Guadalquivir".

Έτοιμοι για αναχώρηση είναι οι εκπαιδευόμενοι:

Από το παράρτημα Αγίων Δέκα

⭐Δέσποινα Δαμιανάκη

⭐Gezime Kombishti

Από το παράρτημα Καστελίου

⭐Νίκη Σφακιανάκη

⭐Πόπη Λιανάκη

⭐Κώστας Παπουτσάκης

⭐Γιώργος Ψυλλάκης

και οι συνοδοί:

✨Λένα Τσαγκουρνή &

✨Ερωφίλη Φανουργιάκη

Ξεκινάμε για ένα μεγάλο ταξίδι...! Ο καφές είναι απαραίτητος για να αντέξουμε τις ώρες του ταξιδιού.☕

Μετά από πάνω από περίπου 14 ώρες όπου αλλάξαμε 2 αεροπλάνα, ταξί και λεωφορεία βρισκόμασταν στους χριστουγεννιάτικα στολισμένους δρόμους της Úbeda.🚕✈️🚌

Μαγεία!

# data[].attributes.attachment_caption
Η καλή μέρα από το πρωι(νό) φαίνεται!

# data[].attributes.body
Δευτέρα 15/12/2025

🤗Τι όμορφα που είναι να ξυπνάς σε ένα ιστορικό κτήριο που πλέον λειτουργεί ως ξενοδοχείο και να απολαμβάνεις ένα πλούσιο πρωινό με τοπικά προϊόντα της Ανδαλουσίας!

🫂Πανέτοιμοι ξεκινήσαμε για να πάμε στο σχολείο CEPER "Alto Guadalquivir" όπου μας υποδέχτηκε θερμά η διευθύντρια Ana García Gallego και το εκπαιδευτικό προσωπικό. Οι εγκαταστάσεις του σχολείου... καταπληκτικές! Μείναμε όλοι άφωνοι από την οργάνωση και την όμορφη αισθητική όλων των χώρων. Ιδιαίτερη εντύπωση μας έκανε ο τρόπος που προβάλουν όλες τις δράσεις του σχολείου. Στη συνέχεια, η υπεύθυνη του προγράμματος Erasmus+ Lourdes Sánchez Delgado, μας συνόδεψε σε μία βόλτα στην πόλη και μας μίλησα για τα πιο σημαντικά σημεία στην Ubeda.

🧑‍🏫🧑‍🏫Το απόγευμα... ήρθε η ώρα για τα μαθήματα (Ωχ, τα είχαμε ξεχάσει αυτά!)🤯.

Την πρώτη ώρα έγινε γνωριμία με το τμήμα ενηλίκων που παρακολουθεί μαθήματα με θέμα την Πολιτιστική Κληρονομιά. Οι εκπαιδευόμενοι του ΣΔΕ Ηρακλείου έκαναν πολλές ερωτήσεις για θέματα του σχολείου αλλά και για τον τρόπο ζωής και τις συνήθειες στην Ισπανία.

Ακολούθησε μάθημα Αγγλικών με τους εκπαιδευόμενους να συμμετέχουν, συμπληρώνοντας φύλλα εργασίας και μαθαίνοντας 🎶🎶χριστουγεννιάτικα τραγούδια🎶🎶.

Η μέρα μας τελείωσε με παραδοσιακά tapas-τι άλλο;

# data[].attributes.attachment_caption
Μία κρύα μέρα με δραστηριότητες που ζέσταναν τις καρδιές μας!

# data[].attributes.body
Τρίτη 16/12/2025

☔Μία κρύα ημέρα ξεκίνησε... το ζεστό σχολείο όμως μας έκανε να ξεχάσουμε το κρύο και το ψιλόβροχο και ξεκινήσαμε το πρωί τα μαθήματα!

Μετά την τροφή του πνεύματος ήρθε και η τροφή του σώματος! Οι καθηγητές από το CEPER "Alto Guadalquivir" μας είχαν ετοιμάσει ένα ελαφρύ μεσημεριανό γεύμα με πολλά τοπικά προϊόντα. Μας έδωσαν πολλές πληροφορίες για τη συλλογή της ελιάς και την παρασκευή και συσκευασία του ελαιόλαδου🫒. Καθώς και η Κρήτη παράγει ελαιόλαδο, αναπόφευκτα μπήκαμε στη διαδικασία συγκρίνουμε τον τρόπο παραγωγής και διαχείρισής του.

Το απόγευμα είχαμε meeting στο ξενοδοχείο!

Μετά τις εμπειρίες των προηγούμενων ημερών αναλύσαμε όσες πληροφορίες είχαμε βρει για την επαρχία της Jaen, την πόλη Úbeda αλλά και σημαντικά πολιτιστικά σημεία που είχαμε επισκεφτεί τις προηγούμενες μέρες - έτσι κατανοήσαμε πλήρως πώς αυτά που διαβάζαμε ως απλές πληροφορίες πήραν ζωή μπροστά στα μάτια μας.

Στη συνέχεια, μετά από μία σύντομη βόλτα στην παλιά πόλη της Úbeda, παρακολουθήσαμε μία μαγική συναυλία στο Centro Cultural Hospital de Santiago από τους μαθητές του μουσικού σχολείου της πόλης🎼🎵🎶.

# data[].attributes.body
Τετάρτη 17/12/2025

Η μέρα αφιερώθηκε στην επίσκεψη του ανάκτορου της Αλάμπρα το οποίο αποτελεί Μνημείο Παγκόσμιας Πολιτιστικής Κληρονομιάς. Ταξιδέψαμε περίπου 2,5 ώρες με το λεωφορείο για να φτάσουμε στην πόλη της Ανδαλουσίας, Γρανάδα, και από εκεί με τα πόδια ανεβήκαμε στο λόφο που βρίσκεται το εξαιρετικής Ισλαμικής αρχιτεκτονικής ανάκτορο και φρούριο των Μαυριτανών μοναρχών (Αλάμπρα).

🌳🌿🌱🥀Τα ανάκτορα, οι κήποι και η θέα μας άφησε άφωνους! Δεν υπάρχουν λόγια για να περιγράψουν τη μοναδικότητα αυτής της τοποθεσίας.

Πριν την επιστροφή μας στην Úbeda δειπνήσαμε σε ένα παραδοσιακό μαροκινό εστιατόριο όπου ήπιαμε τσάι μέντας και δοκιμάσαμε ιδιαίτερες παρασκευές!🫖🍵🍽️

# data[].attributes.body
Πέμπτη 18/12/2025

🎄Τα Χριστούγεννα πλησιάζουν και οι Ισπανοί οικοδεσπότες μας αποφάσισαν να μας δώσουν μία γεύση από χριστουγεννιάτικες γεύσεις και γιορτινή διάθεση.

Στο τραπέζι λογής λογής χριστουγεννιάτικα γλυκά πολλά από τα οποία έφτιαξαν οι εκπαιδευόμενοι του CEPER "Alto Guadalquivir". Η διάθεση γιορτινή, αλλά και λίγο στενάχωρη καθώς ήταν η τελευταία μας ημέρα στην Úbeda.

Μετά από αυτή την άκρως εορταστική συνάντηση, οι συμμετέχοντες στην κινητικότητα έλαβαν τα πιστοποιητικά τους από τη διευθύντρια του CEPER "Alto Guadalquivir" Ana García Gallego και την Lourdes Sánchez Delgado (ERASMUS+ Project Coordinator) και συγκινημένοι υποσχέθηκαν πως θα ανταποδόσουν τη φιλοξενία στην Κρήτη.

Η ημέρα όμως δεν τελείωσε εκεί. Το απόγευμα περιηγηθήκαμε στη γειτονική πόλη Baeza και επισκεφθήκαμε το παράρτημα του CEPER "Alto Guadalquivir" εκεί. Η βραδιά τελείωσε παρακολουθώντας μαθήματα φλαμένγκο στο δηματικό γυμναστήριο της πόλης💃.

# data[].attributes.body
Παρασκεύη 18/12/2025

🚍Νωρίς το πρωί φτάσαμε στο σταθμό των λεωφορείων της Úbeda προκειμένου να ξεκινήσουμε για Μαδρίτη. Το ταξίδι μεγάλο και μας έδωσε την ευκαιρία να ξανασκεφτούμε τις όμορφες στιγμές των προηγούμενων ημερών.

🏬🏢Η τελευταία μας μέρα στην Ισπανία περιελάμβανε μία μεγάλη βόλτα προκειμένου να επισκεφτούμε τα πιο σημαντικά σημεία στο κέντρο της Μαδρίτης: πάρκο Retiro, Gran Via, Puerta del Sol & Plaza Mayor. Μια μεγαλούπολη, με παλμό και πολύ διαφορετικό τρόπο ζωής από την ήρεμη Úbeda, εξίσου όμως συναρπαστική!

# data[].attributes.body
Σάββατο 20/12/2025

Όλα τα όμορφα πράγματα κάποτε τελειώνουν...

🛫🛬Επιστροφή στο Ηράκλειο και στην καθημερινότητά μας. Μια επικοδομητική, γεμάτη εμπειρίες και στιγμές εβδομάδα έφτασε στο τέλος της.

'Ενα μεγάλο ευχαριστώ σε όλους και όλες!

# data[].attributes.attachment_link.description
¿Quiénes somos?
El Centro de Educación Permanente “Alto Guadalquivir” ofrece una enseñanza flexible y abierta para adquirir, completar o ampliar la formación básica de su alumnado.
Somos el centro matriz de la red de centros de adultos de la comarca de La Loma que incluye a los centros ubicados en

# data[].attributes.body
Ομαδική κινητικότητα εκπαιδευόμενων στο EOI Lleida, στην Lleida

# data[].attributes.attachment_caption
Η επίσημη σελίδα του EOI Lleida

# data[].attributes.body
To EOI Lleida είναι ένας δημόσιος εκπαιδευτικός οργανισμός που προσφέρει μαθήματα ξένων γλωσσών σε ενήλικες.

# data[].attributes.attachment_caption
Cremona, η πόλη του βιολιού

# data[].attributes.body
Ομαδική κινητικότητα εκπαιδευόμενων στο CPIA Cremona

# data[].attributes.body
Δευτέρα 16/03/26

Αναχωρήσαμε νωρίς το πρωί από Ηράκλειο και φτάσαμε στη Βαρκελώνη με τελικό προορισμό το σχολείο ξένων γλωσσών EOI στην πόλη Lleida της Ισπανίας.

Την ομάδα μας αποτελούσαν οι εκπαιδευτικοί

Γαρεφαλάκης Μάνος &

Μαζαράκης Κώστας

και οι εκπαιδευόμενοι από το ΣΔΕ Ηρακλείου:

Βερτούδος Σπύρος

Ζερβάκη Δέσποινα

Κουτσάκης Αντώνης &

Πρινιωτάκη Ελεονόρα

Κατά τη διαδρομή μας προς τη Lleida σταματήσαμε και περιηγηθήκαμε στα παραθαλάσσια Σίτζες και Τεραγόνα, τα οποία πραγματικά μας μαγέψανε!!!

Καλή αρχή κάναμε!!

Το βραδάκι καταλήξαμε στην πανέμορφη Lleida και εγκατασταθήκαμε στο ξενοδοχείο μας.

# data[].attributes.body
Το πρωί ξεκινήσαμε τη μέρα μας με μια ευχάριστη επίσκεψη στο σχολείο EOI Lleida, όπου μας υποδέχτηκαν θερμά η διευθύντρια Judit Boria Castet και ο Jorge Masich Polo. Ακολούθησε μια ενδιαφέρουσα ξενάγηση στους χώρους του σχολείου, δίνοντάς μας την ευκαιρία να γνωρίσουμε από κοντά το περιβάλλον και τη λειτουργία του. Η επίσκεψη ολοκληρώθηκε με έναν χαλαρό πρωινό καφέ στο meeting room, σε ένα ιδιαίτερα φιλικό κλίμα.

Το απόγευμα συνεχίσαμε τις δραστηριότητές μας με μια όμορφη εκδρομή στο γραφικό χωριό MontBlanc και περιηγηθήκαμε στα σοκάκια του. Ήταν σαν βγαλμένο από παραμύθι.

Στη συνέχεια επισκεφτήκαμε το Les Borges Blanques, όπου ξεναγηθήκαμε από μία ομάδα μαθητών του σχολείου EOI σε ένα παλαιό ελαιοτριβείο και στο μουσείο Espai Macia – Cal Gineret, γνωρίζοντας στοιχεία της τοπικής ιστορίας και παράδοσης.

# data[].attributes.body
Την Τετάρτη 18/03/2026 ξεκινήσαμε τη μέρα μας με διάθεση… εξερευνητική! Πρώτος μας σταθμός το εντυπωσιακό Turó de la Seu Vella, όπου απολαύσαμε μια όμορφη περιήγηση και ξενάγηση στον χώρο. Και επειδή δεν είμαστε άνθρωποι των… εύκολων λύσεων, ανεβήκαμε μέχρι και το ψηλό καμπαναριό! Η ανάβαση είχε λίγο λαχάνιασμα (δεν θα το κρύψουμε 😄), αλλά η θέα μας αποζημίωσε πλήρως — πραγματικά εκπληκτική!

Στη συνέχεια κατηφορίσαμε προς το κέντρο και περπατήσαμε στο γνωστό Carrer Major, απολαμβάνοντας τη ζωντάνια της πόλης. Η βόλτα μας συνεχίστηκε δίπλα στο ποτάμι, σε μια πολύ όμορφη και χαλαρή διαδρομή, μέχρι που… ήρθε η ιερή ώρα του καφέ ☕, τον οποίο απολαύσαμε στο εμπορικό κέντρο της Lleida, γεμίζοντας μπαταρίες για τη συνέχεια.

Το απόγευμα πέρασε σε πιο «εκπαιδευτικό mode», αλλά εξίσου ενδιαφέρον! Παρουσιάσαμε το σχολείο μας στους Ισπανούς μαθητές, εξηγώντας τον τρόπο λειτουργίας του και δίνοντας μια εικόνα της καθημερινότητάς μας (ελπίζουμε να τους φάνηκε εξίσου ενδιαφέρον με εμάς 😄). Στη συνέχεια παρακολουθήσαμε μάθημα Αγγλικών στην τάξη Α1 της Dolors Tamarit, όπου είδαμε στην πράξη πώς δουλεύουν με αρχάριους μαθητές.

Και κάπου εκεί ήρθε η στιγμή για κάτι πραγματικά ξεχωριστό: ένα πρωτοποριακό μάθημα Ισπανικών για αλλοδαπούς στην τάξη της Pilar Peña. Ένα μάθημα γεμάτο ενέργεια, δημιουργικότητα και σύγχρονες μεθόδους διδασκαλίας — από αυτά που σε κάνουν να σκέφτεσαι «μήπως να μάθω κι εγώ Ισπανικά;» 🇪🇸

Μια γεμάτη μέρα, με ωραίες εικόνες, νέες εμπειρίες και… αρκετά βήματα στο κοντέρ! 😊

# data[].attributes.body
Το πρωί ξεκινήσαμε τη μέρα μας με ένα ιδιαίτερα ευχάριστο μάθημα Αγγλικών στην τάξη του Diego Cara. Το κλίμα ήταν ζωντανό και συμμετοχικό, κάνοντάς μας να νιώσουμε ευχάριστα! 😄 Η έκπληξη της ημέρας όμως ήταν άλλη: στην ίδια τάξη συναντήσαμε δύο μαθητές που είχαν επισκεφτεί πρόσφατα το σχολείο μας μέσω κινητικότητας Erasmus. Η χαρά της «επανένωσης» ήταν μεγάλη και, όπως καταλαβαίνετε, δεν έλειψαν τα χαμόγελα και οι αναμνηστικές κουβέντες!

Στη συνέχεια μεταφερθήκαμε σε προάστιο της Lleida για να επισκεφτούμε το CFA Segrià, ένα κέντρο εκπαίδευσης ενηλίκων με ποικίλες ειδικότητες. Ο χώρος ήταν ιδιαίτερα όμορφος, φιλόξενος και ζεστός — από εκείνους που σε κάνουν να νιώθεις άνετα από την πρώτη στιγμή. Οι άνθρωποι εκεί μας υποδέχτηκαν με χαμόγελο και πραγματικό ενδιαφέρον, κάτι που έκανε την επίσκεψη ακόμα πιο ξεχωριστή.

Το απόγευμα επιστρέψαμε στο σχολείο, όπου μας περίμενε μια πιο… επίσημη αλλά και συγκινητική στιγμή: η τελετή απονομής των πιστοποιητικών, από τη διευθύντρια Judit Boria Castet. Και αφού ολοκληρώθηκε το «επίσημο μέρος», ήρθε η ώρα για το… ανεπίσημο και μάλλον το πιο διασκεδαστικό! 😄

Αμέσως μετά ξεκίνησε ένα όμορφο γλέντι στην αίθουσα εκδηλώσεων του σχολείου, με αφορμή τον εορτασμό του St. Patrick's Day. Νόστιμο φαγητό, ευχάριστη μουσική και πολύ καλή παρέα δημιούργησαν την τέλεια συνταγή για μια αξέχαστη βραδιά. Το κέφι ανέβηκε, τα χαμόγελα περίσσεψαν και —χωρίς υπερβολή— περάσαμε υπέροχα! 🎉

# data[].attributes.body
Το πρωί ξεκινήσαμε δυναμικά με επίσκεψη στο CPD Balaguer, όπου μας υποδέχτηκαν με ιδιαίτερη χαρά και μας ξενάγησαν στους χώρους τους. Η φιλοξενία τους ήταν εξαιρετική και το κλίμα πολύ φιλικό — από αυτά που σε κάνουν να νιώθεις αμέσως… «σαν στο σπίτι σου» 😊

Στη συνέχεια πήραμε τον δρόμο για τα εντυπωσιακά Pyrenees, με τη διάθεση για εκδρομή να ανεβαίνει όσο ανεβαίναμε κι εμείς υψόμετρο! Πρώτη στάση το ήσυχο και γραφικό Ponts, όπου απολαύσαμε τον καφέ μας σε χαλαρούς ρυθμούς, μαζεύοντας δυνάμεις για τη συνέχεια. Λίγο αργότερα επισκεφτήκαμε τον αρχαιολογικό χώρο Santa Maria de Gualter, έναν χώρο με ιδιαίτερη ιστορική αύρα που μας ταξίδεψε πίσω στον χρόνο.

Η διαδρομή συνεχίστηκε περνώντας από το χωριό Coll de Nargó και κατέληξε στο εντυπωσιακό La Seu d'Urgell (μάλιστα στο δρόμο συαντήσαμε και ένα ελάφι!!!). Εκεί είχαμε την ευκαιρία να δούμε από κοντά κάτι πραγματικά εντυπωσιακό: αθλητές να κάνουν κανόε-καγιάκ στα ορμητικά νερά του ποταμού — ένα θέαμα γεμάτο ένταση και δράση που μας κράτησε με το βλέμμα… καρφωμένο! 🚣‍♂️

Και επειδή καμία εκδρομή δεν ολοκληρώνεται χωρίς καλό φαγητό, στην επιστροφή κάναμε στάση στο Oliana για να απολαύσουμε παραδοσιακές γεύσεις της περιοχής (και ναι… το ευχαριστηθήκαμε δεόντως! 😄).

Επιστρέψαμε στο ξενοδοχείο γεμάτοι όμορφες εικόνες, νέες εμπειρίες και —σίγουρα— αρκετές ιστορίες να θυμόμαστε!

# data[].attributes.body
Το Σάββατο ξεκινήσαμε νωρίς, παίρνοντας τον δρόμο για τη μαγευτική Barcelona. Η διαδρομή μόνο… βαρετή δεν τη λες, αφού περάσαμε από τα εντυπωσιακά βραχώδη τοπία του Montserrat — ένα σκηνικό που σε κάνει να χαζεύεις από το παράθυρο χωρίς σταματημό!

Φτάνοντας στη Βαρκελώνη, πρώτος μας σταθμός ήταν ο λόφος Montjuïc. Εκεί απολαύσαμε πανοραμική θέα της πόλης (από αυτές που γεμίζουν το κινητό φωτογραφίες 📸) και έναν απολαυστικό καφέ κάτω από τον λαμπερό ήλιο — ιδανικό ξεκίνημα! Και επειδή μας αρέσουν και οι… εντυπωσιακές μετακινήσεις, κατεβήκαμε με το τελεφερίκ προς τη Barceloneta. Μια σύντομη βόλτα δίπλα στη θάλασσα, με πολύ κόσμο, ζωντάνια και έντονη καλοκαιρινή διάθεση — ακόμα κι αν δεν ήταν καλοκαίρι! 😄

Στη συνέχεια, κατευθυνθήκαμε προς ένα από τα πιο εμβληματικά σημεία της πόλης, τη Sagrada Família, που πραγματικά σε αφήνει με το στόμα ανοιχτό, ακόμα κι αν την έχεις ξαναδεί. Και φυσικά, δεν θα μπορούσαμε να μην περάσουμε από μερικά από τα πιο γνωστά έργα του Antoni Gaudí, όπως η Casa Batlló και η Casa Milà - όλα μοναδικά, με αυτό το χαρακτηριστικό στυλ που τα κάνει να μοιάζουν σχεδόν… βγαλμένα από παραμύθι!

Κάπου εκεί ήρθε και η στιγμή για φαγητό, και τι φαγητό! Καταλήξαμε σε ένα εξαιρετικό αργεντίνικο εστιατόριο, όπου απολαύσαμε υπέροχες γεύσεις (και μάλλον… ξεφύγαμε λίγο 😄).

Το βράδυ συνεχίσαμε με μια σύντομη αλλά γεμάτη εμπειρίες βόλτα με το μετρό, εξερευνώντας τη νυχτερινή πόλη. Περπατήσαμε στη γοτθική συνοικία, τη Gothic Quarter, με τα στενά δρομάκια και την ιδιαίτερη ατμόσφαιρα, και φυσικά δεν θα μπορούσε να λείπει μια βόλτα από τη ζωντανή La Rambla.

Μια γεμάτη, ζωντανή και αξέχαστη μέρα — από αυτές που δεν θες να τελειώσουν! 🌆✨

# data[].attributes.body
Την τελευταία μας μέρα στη μαγευτική Barcelona, αποφασίσαμε να την απολαύσουμε μέχρι… το τελευταίο λεπτό! 😄 Πήραμε το μετρό και κατευθυνθήκαμε προς το κέντρο της πόλης, όπου περιπλανηθήκαμε ξανά στη γοητευτική Gothic Quarter, με τα στενά σοκάκια και τη μεσαιωνική ατμόσφαιρα, και φυσικά περάσαμε από την πολυσύχναστη La Rambla, γεμάτη ζωή, μουσικούς του δρόμου και ασταμάτητη κίνηση.

Κάναμε τα απαραίτητα ψώνια (γιατί… χωρίς σουβενίρ δεν φεύγεις! 🛍️) και στη συνέχεια καθίσαμε για έναν απολαυστικό καφέ δίπλα στον εντυπωσιακό Barcelona Cathedral, συνοδεία ρομαντικής μουσικής που έδινε μια ξεχωριστή νότα στη στιγμή. Η αλήθεια είναι πως δεν χορταίναμε τη βόλτα — από αυτές τις πόλεις που σε κάνουν να θες «λίγο ακόμα» συνέχεια…

Όμως, όπως όλα τα ωραία, έτσι κι αυτό το ταξίδι έφτασε στο τέλος του. Πήραμε το μετρό της επιστροφής προς το αεροδρόμιο, έτοιμοι για την αναχώρηση.

Μόνο που… η επιστροφή είχε τη δική της μικρή περιπέτεια! 😅 Η πτήση μας καθυστέρησε περίπου 2 ώρες, με αποτέλεσμα να χάσουμε την ανταπόκριση από την Αθήνα προς Ηράκλειο.

Και κάπου εκεί, το ταξίδι απέκτησε ένα… bonus επεισόδιο! 😄 Αναγκαστήκαμε να διανυκτερεύσουμε στη Vouliagmeni, σε ένα πραγματικά εκπληκτικό ξενοδοχείο, μετατρέποντας την αναποδιά σε μια ακόμα όμορφη εμπειρία.

Τελικά, την επόμενη μέρα, γύρω στις 11 το πρωί, φτάσαμε στο Ηράκλειο — κουρασμένοι μεν, αλλά γεμάτοι εικόνες, εμπειρίες και στιγμές που σίγουρα θα θυμόμαστε για πολύ καιρό! ✈️✨

# data[].attributes.body
Κυριακή 22/03/26

🌅 Αναχωρήσαμε πολύ νωρίς το πρωί (χαράματα θα έλεγε κανείς) από το Ηράκλειο και φτάσαμε στο Μιλάνο με τελικό προορισμό την όμορφη Cremona και το σχολείο CPIA "Pier Paolo Pasolini".

👩‍🎓Οι συμμετέχοντες εκπαιδευόμενοι σε αυτή την κινητικότητα είναι οι:

🌷Από το ΣΔΕ Ηρακλείου
Μανουρά Πελαγία
Τζανάκη Κατερίνα

🌷Από το παράρτημα ΣΔΕ Αγίων Δέκα
Σφακιανάκη Κατερίνα

🌷Από το παράρτημα ΣΔΕ Καστελίου
Κορναράκη Κατερίνα

Και οι συνοδοί εκπαιδευτές:
🌺Παρασύρης Μάνθος
🌺Βαϊλάκη Ισμήνη

Buon viaggio!🛫🛫🛫

Μετά από ένα ταξίδι που πήγαν όλα καλά, παραλάβαμε το λευκό βανάκι μας 🚐και κατευθυνθήκαμε στο όμορφο Μιλάνο! Εκεί είδαμε τον Duomo di Milano⛪, τον καθεδρικό ναό που αναμφισβήτητα είναι το απόλυτο σύμβολο της πόλης. Πρόκειται για έναν εντυπωσιακό γοτθικό καθεδρικό ναό. Αφού θαυμάσαμε την ομορφιά και την επιβλητικότητά του, βγάλαμε και τις απαραίτητες φωτογραφίες.

Στη συνέχεια κατευθυνθήκαμε στη Galleria Vittorio Emanuele II, που είναι μια από τις παλαιότερες και πιο εντυπωσιακές εμπορικές στοές στον κόσμο, ακριβώς δίπλα στο Duomo, με πολυτελή καταστήματα και καφέ.

Δεν παραλείψαμε να ακολουθήσουμε και το κλασικό «τελετουργικό»! Στο κέντρο της στοάς, στο πάτωμα υπάρχει ένα ψηφιδωτό με έναν ταύρο (το σύμβολο του Τορίνο). Η παράδοση λέει ότι αν πατήσεις με τη φτέρνα στα γεννητικά του όργανα και κάνεις τρεις στροφές, θα έχεις καλή τύχη. Είναι τόσο δημοφιλές που έχει σχηματιστεί μια μικρή λακκούβα στο μάρμαρο από τους χιλιάδες επισκέπτες που το κάνουν καθημερινά! Δεν μπορούσαμε να φύγουμε χωρίς να «σπρώξουμε» λίγο την τύχη μας ώστε να πάει αυτό το ταξίδι καλά!

Αφού περπατήσαμε στους δρόμους του όμορφου Μιλάνου, ξαποστάσαμε για λίγο να δοκιμάσουμε τον πρώτο μας ιταλικό καφέ☕! Το ομολογούμε, οι Ιταλοί ξέρουν από καλό καφέ! Συνεχίσαμε τη βόλτα μας στο κέντρο, γευτήκαμε την πρώτη μας πίτσα🍕 και ξεκινήσαμε για την όμορφη Κρεμόνα!

Η Κρεμόνα βρίσκεται στην περιοχή της Λομβαρδίας και απέχει λιγότερο από δύο ώρες από το Μιλάνο, είναι ένας μαγευτικός προορισμός για τους λάτρεις της ιστορίας, της μουσικής και της αρχιτεκτονικής.

Μετά από μία πολύ γεμάτη μέρα φτάσαμε στα σπιτάκια μας🏡, όπου εγκατασταθήκαμε και ξεκουραστήκαμε για να φορτίσουμε τις μπαταρίες μας για την εκπαιδευτικά γεμάτη εβδομάδα που μας περίμενε!

# data[].attributes.body
Δευτέρα 23/03/26

Καλημέρα και καλή μας εβδομάδα! Πήραμε το βανάκι μας και πήγαμε στο σχολείο CPIA "Pier Paolo Pasolini"🏫 στην Cremona, ένα σχολείο που προσομοιάζει πολύ με το δικό μας στη φιλοσοφία του, με τη διαφορά ότι δέχεται μαθητές και μικρότερων ηλικιών και ότι διαθέτει και πρωινά τμήματα για να εξυπηρετεί όσο το δυνατόν περισσότερους μαθητές.

Εκεί μας υποδέχθηκε η Διευθύντρια μαζί με το προσωπικό του σχολείου σε ένα πολύ ευχάριστο κλίμα. Ακολούθησε μια ενδιαφέρουσα ξενάγηση στους χώρους του σχολείου, δίνοντάς μας την ευκαιρία να γνωρίσουμε από κοντά το περιβάλλον και τη λειτουργία του.

Σαν καλοί επισκέπτες, δώσαμε τα δώρα μας και δείξαμε την κρητική μας φιλοξενία, φιλεύοντας μαθητές και εκπαιδευτικούς με τοπικά εδέσματα, φτιαγμένα από τα χεράκια των εκπαιδευόμενών μας. Πιτάκια με σπανάκι, ξεροτήγανα, λυχναράκια, τυράκι και άλλα καλούδια φτιαγμένα όλα με πολύ αγάπη και μεράκι💓🥧! Ομολογουμένως άρεσαν πολύ σε εκπαιδευτές και εκπαιδευόμενους, με κάποιους από αυτούς να ζητούν τις συνταγές μας!

Φυσικά ανταπόδωσαν και εκείνοι με όμορφα δώρα που θα μας θυμίζουν την όμορφη αυτή εμπειρία!

Εν συνεχεία μας έγινε μία επισκόπηση του ιταλικού συστήματος εκπαίδευσης ενηλίκων, δίνοντάς μας την ευκαιρία να μάθουμε καλές πρακτικές και να τις μεταφέρουμε στις δικές μας τάξεις. Έπειτα ήρθε και η σειρά μας να μιλήσουμε για το δικό μας σχολείο, το σύστημα που ακολουθείται και να δείξουμε κάποιες από τις δραστηριότητες του σχολείου μας📊.

Ιδιαίτερα σημαντική ήταν η ενεργή συμμετοχή των εκπαιδευομένων μας, οι οποίοι παρουσίασαν με αυτοπεποίθηση το σχολείο μας, μίλησαν για τις εμπειρίες τους και αντάλλαξαν απόψεις με τους Ιταλούς μαθητές, καλλιεργώντας ένα κλίμα συνεργασίας και αλληλοσεβασμού. Η αλληλεπίδραση αυτή συνέβαλε σημαντικά στην ενίσχυση των επικοινωνιακών τους δεξιοτήτων αλλά και της αυτοπεποίθησής τους.

Ήταν και η μέρα όπου έγινε και η πρώτη επαφή με τους μαθητές πρώτου επιπέδου. Οι μαθητές μάς δέχθηκαν με πολύ χαρά.

Μέσα από ομαδικές δραστηριότητες γνωριμίας δόθηκε η ευκαιρία στους εκπαιδευόμενους να συνεργαστούν, να επικοινωνήσουν στα αγγλικά και να μοιραστούν στοιχεία από την κουλτούρα και την καθημερινότητά τους, ενισχύοντας έτσι το διαπολιτισμικό στοιχείο της κινητικότητας.

Αμέσως μετά, οι μαθητές του σχολείου με τον Tomas, τον υπεύθυνο καθηγητή ιστορίας, μας συνόδεψαν στην προγραμματισμένη ξενάγηση στο ιστορικό κέντρο της Cremona🏙️.

Η Κρεμόνα είναι γνωστή ως η γενέτειρα των μεγαλύτερων οργανοποιών του κόσμου, συμπεριλαμβανομένου του θρυλικού Antonio Stradivari. Εκτός από τη μουσική κληρονομιά της, η Κρεμόνα προσφέρει γαλήνια ατμόσφαιρα, πλακόστρωτα δρομάκια, ιστορικά κτίρια και πλούσια γαστρονομική παράδοση.

Όλοι μαζί κατευθυνθήκαμε στην Piazza del Comune, που αποτελεί την καρδιά και την ψυχή της πόλης και είναι ένα από τα καλύτερα διατηρημένα μεσαιωνικά σύνολα στην Ιταλία. Περιβάλλεται από το Palazzo del Comune, το οκταγωνικό Βαπτιστήριο και τη Loggia dei Militi. Κάθε κτίριο έχει μια συναρπαστική ιστορία.

Εκεί επισκεφτήκαμε τον Καθεδρικό Ναό της Santa Maria dell'Assunta⛪, ένα αρχιτεκτονικό κόσμημα λομβαρδικού ρομανικού ρυθμού με γοτθικές και αναγεννησιακές λεπτομέρειες.

Στο εσωτερικό του θαυμάσαμε εντυπωσιακές τοιχογραφίες και έναν ψηλό βωμό διακοσμημένο με έργα τέχνης. Μας συνόδεψαν και στην κρύπτη όπου υπάρχει το σκήνωμα του Αγίου Ομομπόνο (Sant’Omobono), που είναι ο πολιούχος της πόλης, και μοιράστηκαν μαζί μας την ιστορία του.

Ο Sant’Omobono Tucenghi (12ος αιώνας) ήταν έμπορος υφασμάτων με έντονο φιλανθρωπικό έργο. Αγιοποιήθηκε το 1199 και θεωρείται προστάτης των εμπόρων, των ραφτών και της πόλης. Τα λείψανά του μεταφέρθηκαν στην κρύπτη όταν αυτή ανακατασκευάστηκε τον 17ο αιώνα και εκεί φυλάσσονται μαζί με άλλους τοπικούς αγίους.

Δίπλα στον καθεδρικό ναό δεσπόζει το Torrazzo🗼, το ψηλότερο πλινθόκτιστο καμπαναριό της Ευρώπης, που φτάνει τα 112 μέτρα σε ύψος, με 500 σκαλοπάτια, που δίνουν την ευκαιρία να απολαύσει κανείς την πανοραμική θέα της πόλης και του ποταμού Πο.

Να πούμε ένα μεγάλο μπράβο στους μαθητές που μας συνόδεψαν, που γνώριζαν και μας μετέφεραν όλες αυτές τις πληροφορίες.

Η δραστηριότητα αυτή αποτέλεσε ένα εξαιρετικό παράδειγμα μάθησης έξω από την τάξη (outdoor learning), όπου οι μαθητές είχαν ενεργό ρόλο ως «ξεναγοί», ενισχύοντας την υπευθυνότητα, τη συνεργασία και την ενεργό συμμετοχή τους στη μαθησιακή διαδικασία.

Μετά από ένα γεμάτο πρωινό σειρά είχε ένα καλό γεύμα με τι άλλο; Μα ιταλική πίτσα βέβαια🍕!!!!

Το απόγευμά μας ήταν ελεύθερο και αποφασίσαμε να εξερευνήσουμε την πόλη που μας φιλοξενούσε🚶‍♀️. Περπατήσαμε τα όμορφα πλακόστρωτα στενά της, τις πλατείες, το πάρκο και φυσικά την αγορά της πόλης! Οργανωθήκαμε για την επόμενη μέρα μας και επιστρέψαμε για ξεκούραση.

# data[].attributes.body
Τρίτη 24/03/26

Καλημέρα από την όμορφη Κρεμόνα! Καφές, βανάκι και γρήγορα σχολείο!!!!

Σήμερα ήμασταν και εμείς μαθητές👩‍🏫! Παρακολουθήσαμε όλοι μαζί το μάθημα των Αγγλικών πρώτου επιπέδου 📖 της καθηγήτριας Valeria Santini και μας δόθηκε η ευκαιρία να συμμετέχουμε, να συνεργαστούμε και να εμπλακούμε στη μαθησιακή διαδικασία.

Οι εκπαιδευόμενές μας συμμετείχαν ενεργά στις δραστηριότητες, συνεργάστηκαν με τους μαθητές του σχολείου σε μικτές ομάδες και αντάλλαξαν εμπειρίες, αποδεικνύοντας στην πράξη τη σημασία της συνεργατικής μάθησης και της διαπολιτισμικής εκπαίδευσης.

Μάθαμε στην πράξη για το εξελιγμένο σύστημα που έχουν για το παρουσιολόγιο αλλά και τα στοιχεία των μαθητών.

Ιδιαίτερο ενδιαφέρον παρουσίασε η χρήση ψηφιακών εργαλείων για την οργάνωση της μαθησιακής διαδικασίας💻, κάτι που μας έδωσε ιδέες για την ενσωμάτωση αντίστοιχων πρακτικών και στο δικό μας σχολικό περιβάλλον.

Μετά τα Αγγλικά σειρά είχε το μάθημα ζαχαροπλαστικής👩‍🍳 από την Valeria, όπου μας έδειξε πώς να φτιάχνουμε γνήσιο ιταλικό τιραμισού🍰! Είχε φέρει όλα τα υλικά και τα μαγειρικά σύνεργα και μαζί με τις εκπαιδευόμενές μας, οι οποίες ανταποκρίθηκαν επάξια, έφτιαξαν ένα τέλειο τιραμισού.

Ένα γλυκό πολύ διάσημο στην Ιταλία, όπου η κάθε οικογένεια έχει και τη δική της συνταγή! Μας είπε διάφορες παραλλαγές και τα κορίτσια μας μοιράστηκαν και τις δικές τους εκδοχές!

Η δραστηριότητα αυτή αποτέλεσε ένα πολύ όμορφο παράδειγμα βιωματικής μάθησης, όπου μέσα από μια πρακτική διαδικασία καλλιεργήθηκαν δεξιότητες συνεργασίας, επικοινωνίας και ενεργού συμμετοχής.

Φυσικά και εμείς δεν πήγαμε με άδεια χέρια αφού μοιραστήκαμε με κάθε λεπτομέρεια τη συνταγή για αρνάκι φρικασέ, το οποίο άρεσε πολύ στην καθηγήτρια!!!

Σειρά είχε η επίσκεψή μας στο Μουσείο Βιολιού🎻 (Museo del Violino). Η Κρεμόνα είναι παγκοσμίως γνωστή για την παράδοσή της στην κατασκευή βιολιών και αυτό το μουσείο αποτελεί φόρο τιμής στους μεγάλους οργανοποιούς της πόλης, όπως οι Stradivari, Guarneri και Amati🎼.

Θαυμάσαμε τα αυθεντικά όργανα και μάθαμε για την τέχνη της κατασκευής βιολιών.

Η επίσκεψη αυτή μας έδωσε την ευκαιρία να συνδέσουμε τον πολιτισμό με την εκπαίδευση και να δούμε πώς η τοπική ιστορία και παράδοση μπορούν να αποτελέσουν ισχυρά μαθησιακά εργαλεία.

Λίγη ανάπαυλα και πάλι περιήγηση στην όμορφη πόλη. Κάπου εδώ πεινάσαμε! Και ναι!!!! Μακαρόνια🍝! Όλα διαφορετικά και όλα υπέροχα! Και επειδή η Valeria μάς άνοιξε την όρεξη, το τιραμισού δεν έλειψε από το τραπέζι μας!!!

Καλή μας νύχτα!✨

# data[].attributes.body
Τετάρτη 25/03/25

Καλημέραααα!!!! Εμπρός λοιπόν καλό μας βανάκι!!! Σήμερα ταξιδεύουμε για να επισκεφτούμε το 1ο παράρτημα του σχολείου στην πόλη Crema, το CPIA "MARIO RIGONI STERNA"🏫.

Εκεί ο Luca και η Alessandra μας υποδέχθηκαν θερμά! Φυσικά εμείς και πάλι φιλέψαμε όλα τα παιδιά, αλλά και εκείνοι μας είχαν ετοιμάσει υπέροχη υποδοχή με πληθώρα εδεσμάτων, με τη Spongarda να μας τραβάει την προσοχή και τα ξεροτήγανα να τραβούν τη δική τους! Γλυκιά η Crema όπως και το όνομά της!

Η Spongarda 🍪είναι το παραδοσιακό γλυκό από την περιοχή Crema (Spongarda di Crema), που μοιάζει με επίπεδη πίτα ή γεμιστό μπισκότο, με γέμιση που αποτελείται από μέλι, αμύγδαλα, καρύδια, ζαχαρωμένα φρούτα, κανέλα και μερικές φορές μπαχαρικά όπως γαρύφαλλο. Πρόκειται για ένα πολύ παλιό γλυκό, με ρίζες που φτάνουν στον 15ο-16ο αιώνα, γνωστό για τη διατηρησιμότητά του.

Σε αυτό το σχολείο ξεχώριζαν πολύ τα χαμόγελα όλων, εκπαιδευόμενων και εκπαιδευτών!

Ο Luca και η Alessandra ανέλαβαν να μας περιηγήσουν στις εγκαταστάσεις του παραρτήματος και να μοιραστούν μαζί μας το έργο και τη λειτουργία του σχολείου.

Ιδιαίτερη εντύπωση μας έκανε το κλίμα συνεργασίας που επικρατούσε ανάμεσα στους εκπαιδευόμενους, καθώς και η ενεργή συμμετοχή τους στη μαθησιακή διαδικασία, κάτι που επιβεβαιώνει τη σημασία της συμπεριληπτικής εκπαίδευσης και της ενδυνάμωσης των ενήλικων μαθητών.

Εν συνεχεία παρακολουθήσαμε μία παρουσίαση 📚για το σχολείο τους και εμείς δώσαμε τη δική μας, με μία νότα από την ιστορία της πόλης του Ηρακλείου, προάγγελο για την επίσκεψη που θα κάνει η Alessandra τον ερχόμενο Μάιο.

Οι εκπαιδευόμενές μας συμμετείχαν ενεργά στην παρουσίαση, μοιράστηκαν προσωπικές εμπειρίες από το ΣΔΕ και ανέδειξαν τη σημασία που έχει για αυτούς η δεύτερη ευκαιρία στη μάθηση, δημιουργώντας ένα πολύ όμορφο κλίμα διαλόγου και ανταλλαγής εμπειριών.

Ακολούθησε μάθημα Αγγλικών και Ιστορίας με τους εκπαιδευόμενους να απολαμβάνουν τη νέα γνώση, να συμμετέχουν και να εμπλέκονται ενεργά στη μαθησιακή διαδικασία.

Ένα σημείο που έμεινε σε όλους μας ήταν ένα απόφθεγμα του Henry Ford 💬, ιδρυτή της Ford Motor Company, που εμφανίστηκε στο τέλος της παρουσίασής τους, το οποίο και εκφράζει απόλυτα τη φιλοσοφία των Σχολείων Δεύτερης Ευκαιρίας.

Το απόφθεγμα τονίζει τη σημασία της δια βίου μάθησης και της πνευματικής ευελιξίας:

«Όποιος σταματά να μαθαίνει είναι γέρος, είτε στα είκοσι είτε στα ογδόντα του. Όποιος συνεχίζει να μαθαίνει παραμένει νέος. Το σπουδαιότερο πράγμα στη ζωή είναι να διατηρείς το μυαλό σου νέο».

Μετά την επίσκεψή μας οι δύο εκπαιδευτές μάς συνόδεψαν σε έναν μοναδικό περίπατο μέχρι το κέντρο της πόλης ώστε να μας περιηγήσουν σε αυτή.

Η διαδρομή ήταν πανέμορφη, καθώς συναντήσαμε τον ποταμό Σέριο, στις όχθες του οποίου είναι χτισμένη η Crema. Όλα πράσινα γύρω μας🌳, καθώς γύρω από τον ποταμό εκτείνεται το Περιφερειακό Πάρκο του Σέριο (Parco del Serio), το οποίο προσφέρει μονοπάτια για πεζοπορία και ποδηλασία μέσα σε ένα πλούσιο φυσικό περιβάλλον.

Η επαφή με το φυσικό περιβάλλον αποτέλεσε ακόμη ένα παράδειγμα μάθησης εκτός τάξης, αναδεικνύοντας τη σημασία της περιβαλλοντικής εκπαίδευσης και της σύνδεσης της μάθησης με τον πραγματικό κόσμο🌱.

Η Crema είναι μια γοητευτική, μικρή πόλη της Λομβαρδίας🏙️, γνωστή για το κομψό ιστορικό της κέντρο, τα ιστορικά παλάτια και την ήρεμη ατμόσφαιρα.

Οδηγηθήκαμε στο Ιστορικό Κέντρο (Centro Storico). Η πόλη είναι ιδανική για περπάτημα, με πεζοδρομημένους δρόμους και πολλά καταστήματα.

Στην καρδιά της πόλης συναντήσαμε την Piazza del Duomo (Κεντρική Πλατεία), μια πανέμορφη πλατεία περιτριγυρισμένη από ιστορικά κτίρια.

Εκεί επισκεφθήκαμε τον επιβλητικό γοτθικό ναό Duomo di Crema, ενώ θαυμάσαμε και το Palazzo Comunale, το Δημαρχείο και τον πύργο Torrazzo🗼.

Οι εκπαιδευτές, σε όλη τη διάρκεια της περιήγησης, μοιράζονταν μαζί μας τις γνώσεις τους για την όμορφη πόλη τους σε κάθε επίπεδο.

Εντύπωση μας έκανε όταν μας ανέφεραν ότι η Crema θεωρείται η «πρωτεύουσα των καλλυντικών» της Ιταλίας και αποτελεί την καρδιά της λεγόμενης Beauty Valley 💄(Κοιλάδα της Ομορφιάς). Είναι εντυπωσιακό ότι το 65% του make-up που πωλείται παγκοσμίως παράγεται στο «τετράπλευρο» που σχηματίζουν οι πόλεις Crema, Bergamo, Milano και Monza. Στην περιοχή είναι εγκατεστημένες εκατοντάδες εταιρείες που ειδικεύονται στην παραγωγή καλλυντικών για λογαριασμό μεγάλων διεθνών οίκων.

Σειρά είχε μία μικρή ανάπαυλα για κολατσιό και το απαραίτητο καφεδάκι☕ στην όμορφη Piazza del Duomo.

Αποχαιρετηθήκαμε εγκάρδια, πήραμε το βανάκι μας για να συνεχίσουμε στον επόμενο σταθμό που δεν ήταν άλλος από την πανέμορφη πόλη του Bergamo.

Η Città Alta (Άνω Πόλη) του Bergamo🏰 είναι η ιστορική καρδιά της πόλης, σκαρφαλωμένη σε έναν λόφο και περιτριγυρισμένη από ενετικά τείχη. Είναι ένα ζωντανό μεσαιωνικό στολίδι με πλακόστρωτα δρομάκια, ιστορικά κτίρια και εκπληκτική θέα.

Η Città Alta είναι το γραφικότερο κομμάτι της πόλης, περιτριγυρισμένο από ενετικά τείχη που αποτελούν Μνημείο Παγκόσμιας Κληρονομιάς της UNESCO. Είναι μια μεσαιωνική πόλη γεμάτη πλακόστρωτα δρομάκια, ιστορικά κτίρια και θέα στη νέα πόλη (Città Bassa).

Πανέμορφο το Bergamo! Περπατήσαμε στα υπέροχα σοκάκια του και απολαύσαμε τη θέα. Όμως εδώ ήταν η πρώτη φορά που ο καιρός άρχισε να μας τα χαλάει!

Βροχούλα στην αρχή που κατέληξε σε καταιγίδα και χαλάζι🌧️!!!

Ο καιρός μάς βρήκε λίγο απροετοίμαστους. Δεν το βάλαμε όμως κάτω και με διάφορα τεχνάσματα εμφανίστηκαν ομπρέλες που μας οδήγησαν με ασφάλεια στο λευκό βανάκι που μας περίμενε υπομονετικά!

Λίγο βραχήκαμε αλλά όλα είναι μέσα στο πρόγραμμα! Μικρή περιπετειούλα σήμερα!!!

Επόμενος σταθμός η πόλη της Brescia, όπου γευτήκαμε τοπικές γεύσεις🍽️για να κλείσει όμορφα η μέρα!

Εμπρός καλό μας βανάκι για την πόλη της Κρεμόνας! ❤

# data[].attributes.body
Πέμπτη 26/03/26

Today is a free day και όλοι μαζί αποφασίσαμε να επισκεφτούμε ποια πόλη; Μα ποια άλλη; Την όμορφη και ξεχωριστή Βενετία💙!!!!

Εμπρός καλό μας βανάκι και μετά από δυόμιση ώρες οδήγησης από τον ακούραστο Διευθυντή μας, κύριο Μάνθο Παρασύρη, βρεθήκαμε στη μαγική Βενετία🚤!

Τα λόγια είναι περιττά για αυτή την πόλη, αλλά δεν μπορούμε να μην αναφέρουμε ότι η Βενετία είναι ένας μοναδικός προορισμός γεμάτος ιστορία, τέχνη και ρομαντικά κανάλια.

Περπατήσαμε ατελείωτα🚶‍♀️🚶‍♀️, μα άξιζε κάθε γωνιά που είδαμε… πανέμορφα κτίρια, γόνδολες και γονδολιέρηδες να πηγαίνουν και να έρχονται…

Σε κάθε βήμα και άλλη μία όμορφη εικόνα…

Κοιτώντας κάτω, πολύχρωμα κομφετί μαρτυρούσαν το μαγικό και πασίγνωστο Καρναβάλι της Βενετίας που είχε πραγματοποιηθεί λίγο καιρό πριν.

Περπατήσαμε και φτάσαμε στην καρδιά της Βενετίας, στην ατελείωτη και μοναδική Piazza San Marco (Πλατεία Αγίου Μάρκου), η οποία περιβάλλεται από σημαντικά ιστορικά κτίρια.

Εκεί δεσπόζει η Basilica di San Marco⛪, ένας εντυπωσιακός καθεδρικός ναός με χρυσά ψηφιδωτά και έντονα στοιχεία βυζαντινής αρχιτεκτονικής.

Η επίσκεψη αυτή αποτέλεσε μία μοναδική βιωματική εμπειρία μάθησης, καθώς ήρθαμε σε άμεση επαφή με στοιχεία της ιστορίας και της τέχνης που συνδέονται άμεσα και με την ιστορία της Κρήτης και της Ενετοκρατίας.

Εκεί βρίσκεται και το Palazzo Ducale🏛️ (Παλάτι των Δόγηδων), που αποτελούσε το διοικητικό κέντρο της πρώην Βενετικής Δημοκρατίας, με εντυπωσιακές αίθουσες και φυσικά τη διάσημη "Γέφυρα των Στεναγμών" (Ponte dei Sospiri).

Πρόκειται για μία μικρή, σκεπαστή και κλειστή γέφυρα πάνω από το Rio di Palazzo, που συνδέει το Δουκικό Ανάκτορο με τις παλιές φυλακές της Βενετίας.

Η ιστορική αυτή διαδρομή μας έδωσε την ευκαιρία να συζητήσουμε για την ιστορία της Βενετίας, τη λειτουργία των παλαιών πολιτευμάτων αλλά και τη σημασία της πολιτιστικής κληρονομιάς στη σύγχρονη εκπαίδευση.

Και βέβαια παντού μικρά μαγαζάκια 🛍️που σου δίνουν κάτι από αυτή την πανέμορφη πόλη!

Ε ναι… εδώ ψωνίσαμε και βγάλαμε ατελείωτες φωτογραφίες!

Μα πόσο όμορφα τα χρώματα λίγο πριν πέσει η νύχτα🌙!

Οι στιγμές αυτές ενίσχυσαν ακόμη περισσότερο το ομαδικό πνεύμα, καθώς οι εμπειρίες που μοιραστήκαμε εκτός του τυπικού εκπαιδευτικού πλαισίου ενδυναμώνουν τις σχέσεις και δημιουργούν ισχυρούς δεσμούς συνεργασίας.

Και βέβαια μετά από τόσο περπάτημα, σειρά είχε το γεύμα μας!

Και έπειτα γρήγορα στο βανάκι μας για την επιστροφή.

Κουραστική η μέρα αυτή, αλλά με τόση όμορφη κούραση!

Η ημέρα αυτή απέδειξε για ακόμη μία φορά ότι η μάθηση δεν περιορίζεται μόνο μέσα στην τάξη, αλλά συνεχίζεται μέσα από την εμπειρία, την παρατήρηση και την πολιτισμική επαφή. Αυτή άλλωστε είναι και η ουσία της ευρωπαϊκής κινητικότητας Erasmus+✨✨.

Καληνύχτα! ⭐⭐

# data[].attributes.body
Παρασκευή 27/03/26

Καλημέραααα! Δύσκολη μέρα σήμερα, καθώς μεταφερόμαστε στο Ξενοδοχείο Cardano κοντά στο αεροδρόμιο Malpensa του Μιλάνου, ώστε αύριο να είμαστε κοντά για την αναχώρησή μας!

Αυτό σημαίνει ότι αποχαιρετούμε την Cremona…

Και αφού τελειώσαμε το μάζεμα, πού πάμε; Εμπρός καλό μας βανάκι για το δεύτερο παράρτημα!

Μετά από μία στάση στο κεντρικό σχολείο στην Cremona για να λάβουμε τα πιστοποιητικά μας και να βγάλουμε την απαραίτητη αναμνηστική φωτογραφία, πήραμε τον δρόμο για το Casalmaggiore, μετά από μία απολαυστική διαδρομή κάτι λιγότερο από μία ώρα.

Το Casalmaggiore είναι μια γραφική μικρή πόλη στις όχθες του ποταμού Πάδου.

Κατευθυνθήκαμε στο σχολείο CPIA Casalmaggiore🏫, όπου εκεί μας περίμενε ο Lorenzo και οι μαθητές του με μεγάλη χαρά!

Αφού γνωρίσαμε και τους μαθητές της πρώτης τάξης, παρακολουθήσαμε το μάθημα της Ιστορίας📖, όπου συνεργαστήκαμε.

Κατά τη διάρκεια του μαθήματος, οι εκπαιδευόμενές μας συμμετείχαν ενεργά στις δραστηριότητες, συνεργάστηκαν σε μικτές ομάδες και αντάλλαξαν απόψεις πάνω στο μάθημα. Η εμπλοκή τους ήταν ουσιαστική, καθώς κλήθηκαν να εκφραστούν, να συνδέσουν τις γνώσεις τους με νέα δεδομένα και να λειτουργήσουν ως μέλη μιας πολυπολιτισμικής ομάδας.

Εν συνεχεία, ο Lorenzo είχε προγραμματίσει να μας ξεναγήσει μαζί με τους μαθητές του στην πόλη.

Επισκεφτήκαμε την ιστορική Εκκλησία της Santa Chiara και έπειτα το μοναδικό Μουσείο Μπιζού💍💎 (Museo del Bijou), ένα ξεχωριστό μουσείο που παρουσιάζει την ιστορία των κοσμημάτων και των αξεσουάρ μόδας, προσφέροντας μια ιδιαίτερη ματιά στο στυλ και την αισθητική άλλων εποχών.

Ακολούθησε το Μουσείο Diotti🎨, ένα αστικό μουσείο τέχνης που στεγάζεται σε ένα αρχαίο παλάτι που ανήκε στον ζωγράφο Giuseppe Diotti (1779–1846). Σεβόμενο τις επιθυμίες του, το μουσείο λειτουργεί ως πινακοθήκη του 19ου αιώνα, με έργα τόσο του ίδιου όσο και άλλων σημαντικών καλλιτεχνών.

Η ξενάγηση συνεχίστηκε με την Πινακοθήκη Μοντέρνας Τέχνης, η οποία περιλαμβάνει σημαντικά έργα ντόπιων και Λομβαρδών καλλιτεχνών του 20ού αιώνα, με θεματολογία που εκτείνεται από τοπιογραφίες έως κοινωνικά και υπαρξιακά ζητήματα.

Χαιρετηθήκαμε…

Σε ένα ιδιαίτερα συγκινητικό κλίμα❤, ανταλλάξαμε ευχαριστίες, χαμόγελα και υποσχέσεις για μελλοντική επικοινωνία και συνεργασία. Οι στιγμές αυτές ανέδειξαν τη σημασία των ανθρώπινων σχέσεων που δημιουργούνται μέσα από τέτοιες κινητικότητες και τη δύναμη της εκπαίδευσης να ενώνει ανθρώπους από διαφορετικές χώρες και πολιτισμούς.

Πήραμε το βανάκι μας και ξεκινήσαμε για την επόμενη μας περιπέτεια! Και τι έχει σειρά; Η πανέμορφη λίμνη Como!

Η λίμνη Κόμο 🌊(Lago di Como) θεωρείται ως μία από τις ομορφότερες στην Ευρώπη. Είναι λίμνη παγετωνικής προέλευσης που βρίσκεται στη Λομβαρδία, κοντά στα σύνορα με την Ελβετία. Έχει έκταση 146 τετραγωνικά χιλιόμετρα και είναι η τρίτη μεγαλύτερη λίμνη της Ιταλίας μετά τις λίμνες Garda και Maggiore. Με βάθος που ξεπερνά τα 400 μέτρα, συγκαταλέγεται στις βαθύτερες λίμνες της Ευρώπης.

Είναι δημοφιλής τουριστικός προορισμός ήδη από τη ρωμαϊκή εποχή. Το όνομά της προέρχεται από την πόλη Como, που αποτελεί την πρωτεύουσα της επαρχίας.

Η πόλη Como διαθέτει σημαντικά αξιοθέατα, όπως τον Καθεδρικό Ναό (Duomo), τη βασιλική Sant’Abbondio, τη Villa Olmo, τους δημόσιους κήπους με το Tempio Voltiano και το Teatro Sociale.

Η διαδρομή προς τη λίμνη ήταν πραγματικά μαγευτική🌄. Διασχίσαμε καταπράσινα τοπία, μικρά χωριά και δρόμους που ακολουθούσαν τη φυσική καμπυλότητα της περιοχής. Όσο πλησιάζαμε, η θέα της λίμνης άρχισε να ξεπροβάλλει, δημιουργώντας μια αίσθηση ηρεμίας και θαυμασμού. Φτάνοντας εκεί, απολαύσαμε τη βόλτα 🚶‍♀️🚶‍♀️μας δίπλα στα νερά, παρατηρώντας το τοπίο, τα βουνά που την περιβάλλουν και την ιδιαίτερη αρχιτεκτονική της περιοχής. Ήταν μια εμπειρία που μας γέμισε εικόνες και συναισθήματα και αποτέλεσε ένα από τα πιο όμορφα σημεία του ταξιδιού μας.

Και μετά από μία τόσο γεμάτη μέρα, ώρα για φαγάκι 🍽️και επιστροφή στο ξενοδοχείο!

Καληνύχτα!✨✨

# data[].attributes.body
Επιστροφή

Σάββατο 28/03/26

Και όπως όλα τα όμορφα κάποτε τελειώνουν, η σημερινή μέρα ήταν και η τελευταία μας στην όμορφη Ιταλία.

Γυρνάμε γεμάτοι όμορφες εμπειρίες, νέες γνώσεις, εικόνες, γεύσεις και μυρωδιές. Ένα ταξίδι που δεν ήταν απλά μία μετακίνηση σε έναν άλλο τόπο, αλλά μία ουσιαστική εμπειρία μάθησης και συνεργασίας.

Το ακούραστο βανάκι μας 🚐, μας πήγε μέχρι το σημείο παράδοσής του και από εκεί οδηγηθήκαμε στο αεροδρόμιο του Μιλάνου, Malpensa🛫, για να πετάξουμε προς Αθήνα και στη συνέχεια για το Ηράκλειο.

Φυσικά τα αεροδρόμια μάς έδωσαν την ευκαιρία για τα τελευταία μας ψώνια και τις τελευταίες συζητήσεις για όλα όσα ζήσαμε αυτές τις ημέρες!

Το ταξίδι της επιστροφής ήταν ήρεμο, χωρίς αναταράξεις, και όλοι είχαμε ένα χαμόγελο που φανέρωνε πόσο όμορφα περάσαμε, αλλά και πόσα σημαντικά κερδίσαμε από αυτή την εμπειρία😊.

Κατά τη διάρκεια αυτής της κινητικότητας είχαμε την ευκαιρία να γνωρίσουμε νέες εκπαιδευτικές πρακτικές📚, να ανταλλάξουμε ιδέες με συναδέλφους από ένα διαφορετικό εκπαιδευτικό σύστημα και να δούμε στην πράξη τη σημασία της διαπολιτισμικής εκπαίδευσης και της δια βίου μάθησης.

Επιστρέφουμε με νέες ιδέες, έμπνευση 💡και διάθεση να εφαρμόσουμε καλές πρακτικές στο σχολείο μας, με στόχο να ενισχύσουμε ακόμη περισσότερο τη μαθησιακή εμπειρία των εκπαιδευομένων μας.

Πάνω από όλα όμως επιστρέφουμε πιο πλούσιοι σε ανθρώπινες σχέσεις, συνεργασίες και φιλίες που δημιουργήθηκαν μέσα από αυτή την ευρωπαϊκή εμπειρία.

Το Erasmus+ δεν είναι απλώς ένα πρόγραμμα κινητικότητας. Είναι ένα ταξίδι γνώσης, συνεργασίας, πολιτισμού και προσωπικής εξέλιξης✨. Είναι η απόδειξη ότι η εκπαίδευση δεν έχει σύνορα και ότι η μάθηση συνεχίζεται σε κάθε ηλικία.

Κλείνουμε αυτό το όμορφο ταξίδι με μία υπόσχεση:
να αξιοποιήσουμε όσα μάθαμε, να τα μεταφέρουμε στην εκπαιδευτική μας κοινότητα και να συνεχίσουμε να χτίζουμε γέφυρες συνεργασίας.

Γεμάτοι εμπειρίες, εικόνες και συναισθήματα… επιστρέφουμε σπίτι μας!

Arrivederci Italia…
και εις το επανιδείν! 🇮🇹✈️🇬🇷